pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรีหารือทวิภาคี แก้ไขปัญหายาเสพติดกับเมียนมาและหารือเรื่องเมืองอัจฉริยะกับออสเตรีย
วันพฤหัสบดีที่ 15 มีนาคม 2561
รองนายกรัฐมนตรีหารือทวิภาคี แก้ไขปัญหายาเสพติดกับเมียนมาและหารือเรื่องเมืองอัจฉริยะกับออสเตรีย
รองนายกรัฐมนตรีหารือทวิภาคี แก้ไขปัญหายาเสพติดกับเมียนมาและหารือเรื่องเมืองอัจฉริยะกับออสเตรีย
เมื่อวานนี้ (14 มีนาคม 2561) เวลา 13.00 น. ตามเวลาท้องถิ่น ที่ศูนย์การประชุมนานาชาติเวียนนา กรุงเวียนนา สาธารณรัฐออสเตรีย พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะหัวหน้าคณะผู้แทนไทยในการประชุมคณะกรรมาธิการยาเสพติด สมัยที่ 61 พร้อมด้วยนายทรงศัก สายเชื้อ เอกอัครราชทูตและผู้แทนถาวรไทยประจําสหประชาชาติและองค์กรระหว่างประเทศอื่น ๆ ณ กรุงเวียนนา ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงยุติธรรม นายศิรินทร์ยา สิทธิชัย เลขาธิการคณะกรรมการป้องกันและปราบปรามยาเสพติด นายชลัยสิน โพธิเจริญ รองเลขาธิการคณะกรรมการป้องกันและปราบปรามยาเสพติด นางรัชนีกร สรสิริ ที่ปรึกษาสํานักงานคณะกรรมการป้องกันและปราบปรามยาเสพติด และนายถาวร เนืองนํา ผู้อํานวยการสํานักปราบปรามยาเสพติด ได้เข้าร่วมหารือทวิภาคีกับ พลตรี อ่อง โซ รัฐมนตรีช่วยว่าการกระทรวงมหาดไทยสหภาพเมียนมา ในฐานะหัวหน้าคณะผู้แทนสหภาพเมียนมา โดยพลอากาศเอก ประจิน จั่นตอง ในฐานะหัวหน้าคณะผู้แทนไทย ได้กล่าวขอบคุณรัฐบาลเมียนมาที่ให้ความร่วมมือกับรัฐบาลไทยในการแก้ไขปัญหายาเสพติด และร่วมปฏิบัติการเพื่อแก้ไขปัญหายาเสพติดที่สําคัญตลอดระยะเวลาที่ผ่านมา รวมไปถึงการสกัดกั้นการลักลอบการลําเลียงเคมีภัณฑ์และสารตั้งต้น เพื่อนําไปใช้ในการผลิตยาเสพติดในพื้นที่สามเหลี่ยมทองคํา อีกทั้งได้ขอบคุณในความร่วมมือตามโครงการแม่น้ําโขงปลอดภัย และยินดีที่จะสนับสนุนสหภาพเมียนมาในการพัฒนาศักยภาพด้านการปราบปรามยาเสพติด เพื่อส่งเสริมประสิทธิภาพการทํางานให้มากขึ้น
จากนั้นในเวลา 14.45 น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ ได้เดินทางไปยังสํานักงานกระทรวงดิจิทัลและเศรษฐกิจของสาธารณรัฐออสเตรีย เพื่อร่วมหารือทวิภาคีกับนาง Margarete Schramboeck รัฐมนตรีว่าการกระทรวงดิจิทัลและเศรษฐกิจของสาธารณรัฐออสเตรีย ในฐานะที่เป็นรองนายกรัฐมนตรีที่กํากับดูแลกระทรวงดิจิทัลเพื่อเศรษฐกิจและสังคม โดยได้มีการหารือเกี่ยวกับเรื่องการสร้างเมืองอัจฉริยะ (Smart City) และรูปแบบการบริหารจัดการ เนื่องจากสาธารณรัฐออสเตรียมีจุดแข็งด้านการวางระบบบริหารจัดการเมืองใหญ่ โดยกรุงเวียนนา เมืองหลวงของสาธาณรัฐออสเตรีย ได้รับการจัดอันดับให้เก็นเมืองอัจฉริยะ (Smart City) อันดับ 1 ของโลก มีความโดดเด่นด้านการเชื่อมโยงโครงสร้างพื้นฐานและการคมนาคมทุกรูปแบบเข้าเป็นระบบเดียวกัน ทั้งนี้ได้มีการพูดถึงความสัมพันธ์ทางด้านเศรษฐกิจระหว่างกันที่มีการเจริญเติบโตเป็นลําดับ รวมถึงการจัดทําโครงการสนับสนุนความร่วมมือระหว่างไทยกับสาธารณรัฐออสเตรียในด้านเมืองอัจฉริยะ นวัตกรรม วิทยาศาสตร์ และการวิจัย เพื่อเรียนรู้และแลกเปลี่ยนองค์ความรู้จากสาธารณรัฐออสเตรียในด้านการส่งเสริมการพัฒนาเมืองอัจฉริยะของกรุงเวียนนา ตามนโยบาย Thailand 4.0 ทั้งนี้ทางสาธารณรัฐออสเตรียจะจัดผู้แทนที่มีความรู้ในเรื่องการพัฒนาเมืองอัจฉริยะเดินทางมาให้ความรู้กับประเทศไทยต่อไป
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 26 ตุลาคม – 1 พฤศจิกายน 2561 พบการกระทำผิด จำนวน 326 คดี คิดเป็นเงินค่าปรับ 5.55 ล้านบาท
วันศุกร์ที่ 2 พฤศจิกายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 26 ตุลาคม – 1 พฤศจิกายน 2561 พบการกระทําผิด จํานวน 326 คดี คิดเป็นเงินค่าปรับ 5.55 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 26 ตุลาคม – 1 พฤศจิกายน 2561) พบว่ามีการกระทําผิด จํานวน 326 คดี คิดเป็นเงินค่าปรับ 5.55 ล้านบาท โดยแยกเป็น
- สุรา จํานวน 191 คดี คิดเป็นเงินค่าปรับ 1.50 ล้านบาท
- ยาสูบ จํานวน 78 คดี คิดเป็นเงินค่าปรับ 2.22 ล้านบาท
- ไพ่ จํานวน 8 คดี คิดเป็นเงินค่าปรับ 0.06 ล้านบาท
- น้ํามันและผลิตภัณฑ์น้ํามัน จํานวน 8 คดี คิดเป็นเงินค่าปรับ 0.11 ล้านบาท
- รถจักรยานยนต์ จํานวน 28 คดี คิดเป็นเงินค่าปรับ จํานวน 1.02 ล้านบาท
- สินค้าอื่น ๆ จํานวน 13 คดี รวมเป็นเงินค่าปรับ 0.64 ล้านบาท
โดยมีของกลางแยกเป็นน้ําสุรา จํานวน 1,272.615 ลิตร ยาสูบ จํานวน 3,802 ซอง ไพ่ จํานวน 372 สํารับ น้ํามันและผลิตภัณฑ์น้ํามัน จํานวน 2,910 ลิตร รถจักรยานยนต์ จํานวน 28 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-อธิบดีกรมพัฒนาธุรกิจการค้ากระทรวงพาณิชย์เผย 3 ปี คสช.ธุรกิจตั้งใหม่เพิ่มขึ้นอย่างต่อเนื่อง ปี 60 ขยายถึงร้อยละ 10
วันพุธที่ 11 ตุลาคม 2560
อธิบดีกรมพัฒนาธุรกิจการค้ากระทรวงพาณิชย์เผย 3 ปี คสช.ธุรกิจตั้งใหม่เพิ่มขึ้นอย่างต่อเนื่อง ปี 60 ขยายถึงร้อยละ 10
อธิบดีกรมพัฒนาธุรกิจการค้ากระทรวงพาณิชย์เผย 3 ปี คสช.ธุรกิจตั้งใหม่เพิ่มขึ้นอย่างต่อเนื่อง ปี 60 ขยายถึงร้อยละ 10
วันนี้ (30 พฤษภาคม 2560) นางสาวบรรจงจิตต์ อังศุสิงห์ อธิบดีกรมพัฒนาธุรกิจการค้า และนางสาว พิมพ์ชนก วอนขอพร ผู้อํานวยการสํานักงานนโยบายและยุทธศาสตร์การค้า และโฆษกกระทรวงพาณิชย์ ได้ชี้แจงประเด็นข้อวิจารณ์สถานการณ์ทางเศรษฐกิจประจําวันที่29พฤษภาคม2560กรณีเว็บไซต์ศูนย์ข้อมูลและข่าวสืบสวนเพื่อสิทธิพลเมือง (TCIJ)กล่าวว่า ในปี2557ที่เกิดรัฐประหาร มีจํานวนผู้จดทะเบียนธุรกิจลดลง ขณะที่หลังการรัฐประหารในปี2557ตัวเลขการเลิกกิจการกลับเพิ่มขึ้น นั้น
อธิบดีกรมพัฒนาธุรกิจการค้า และโฆษกกระทรวงพาณิชย์ชี้แจงว่า เหตุการณ์ในปี2557ทําให้ผู้ประกอบการและธุรกิจมีความกังวลและเกิดความไม่แน่นอนทางการเมือง ซึ่งเป็นเรื่องปกติที่เกิดขึ้นโดยทั่วไป นอกจากนั้นในปี2556เป็นปีที่มีการจดทะเบียนจัดตั้งใหม่สูงสุดในรอบ7ปี (ปี2550-2556)เนื่องจากมีการจดทะเบียนจัดตั้งธุรกิจค้าสลากเพื่อขอรับโควตาการจัดสรรสลากกินแบ่งรัฐบาลและมีการจดทะเบียนจัดตั้งธุรกิจวิทยุกระจายเสียงตามมาตรการของ กสทช. ทําให้การจดทะเบียนจัดตั้งธุรกิจใหม่ในปี2557เมื่อเทียบกับปี2556ลดลง อย่างไรก็ตาม การจดทะเบียนธุรกิจจัดตั้งใหม่เริ่มปรับตัวดีขึ้นเมื่อสถานการณ์มีเสถียรภาพมากขึ้นและความเชื่อมั่นฟื้นตัว โดยตั้งแต่ปี2558ถึง2560 (ม.ค.-เม.ย.) มีการจดทะเบียนธุรกิจตั้งใหม่เพิ่มขึ้นอย่างต่อเนื่อง โดยขยายตัวร้อยละ1ร้อยละ7และร้อยละ10ตามลําดับ
นอกจากนั้น เมื่อเปรียบเทียบจํานวนการจดทะเบียนธุรกิจตั้งใหม่และจํานวนจดทะเบียนเลิกกิจการ พบว่า จํานวนกิจการที่ยกเลิกยังมีจํานวนน้อยกว่าจํานวนกิจการที่ตั้งใหม่อย่างมาก และเป็นที่น่าสังเกตว่าประเภทธุรกิจจดทะเบียนที่จัดตั้งใหม่และธุรกิจที่จดทะเบียนเลิกกิจการส่วนใหญ่เป็นกิจการในสาขาธุรกิจเดียวกัน อาทิ ธุรกิจก่อสร้างอาคารทั่วไป และธุรกิจอสังหาริมทรัพย์ สะท้อนว่า การยกเลิกกิจการและตั้งใหม่ดังกล่าวน่าจะเป็นการปรับเปลี่ยนรูปแบบทางธุรกิจและมีเหตุผลทางกฎหมายมากกว่าความเชื่อมั่น/สถานทางเศรษฐกิจ และตอกย้ําตัวเลขทางสถิติที่พบว่าจํานวนการยกเลิกกิจการมักจะสอดคล้องกับจํานวนการจัดตั้งธุรกิจใหม่
----------------------------------
รัฐบาลไทย-ข่าวทำเนียบรัฐบาล-จุรินทร์ เคาะ! ช่วยเกษตรกรมันสำปะหลังปราบโรคใบด่าง รับชดเชยรายละ 3,000 บาทต่อไร่
วันพฤหัสบดีที่ 19 กันยายน 2562
จุรินทร์ เคาะ! ช่วยเกษตรกรมันสําปะหลังปราบโรคใบด่าง รับชดเชยรายละ 3,000 บาทต่อไร่
วันที่ 19 กันยายน 2562 เวลา 16.30 น. นายจุรินทร์ ลักษณวิศิษฏ์ หัวหน้าพรรคประชาธิปัตย์รองนายกรัฐมนตรีและรัฐมนตรีว่าการกระทรวงพาณิชย์ ประชุมคณะกรรมการนโยบายและบริหารจัดการมันสําปะหลัง ครั้งที่ 3/2562 ณ สํานักงานปลัดกระทรวงพาณิชย์
ซึ่งมีวาระเพื่อพิจารณาที่สําคัญหนึ่งเรื่องคือโครงการป้องกันและกําจัดโรคใบด่างมันสําปะหลัง ที่คณะรัฐมนตรีได้มีมติเมื่อวันที่ 17 กันยายน 2562 เห็นชอบในหลักการให้ดําเนินงานโครงการป้องกัน และกําจัดโรคใบด่างมันสําปะหลัง ตามที่กระทรวงเกษตรและสหกรณ์เสนอโดยให้นําเสนอคณะกรรมการ นบมส. (คณะกรรมการนโยบายและบริหารจัดการมันสําปะหลัง) พิจารณาให้ความเห็นชอบก่อนขอทําความตกลงในรายละเอียดกับสํานักงบประมาณทั้งนี้สาระสําคัญของโครงการได้บรรจุไว้ในวาระเพื่อพิจารณา ซึ่งปัจจุบันมีการระบาดไป 11 จังหวัด โดยใช้งบประมาณในการป้องกันและกําจัดโรค 286 ล้านบาท สําหรับที่ประชุมของคณะกรรมการวันนี้ใช้เวลากว่า 3 ชั่วโมง
โดยนายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า ประชุมคณะกรรมการการนโยบายและบริหารจัดการมันสําปะหลังได้มี มติ ดังนี้
1. เรื่องเงื่อนเวลา มีมติว่าไม่มีการกําหนดอายุต้นมันสําปะหลังที่พบโรค การแจ้งพบโรคต้องแจ้งจากเดิม 1 ตุลาคม 2562ถึง 30 มิถุนายน 2563 และแปลงมันที่ปลูกต้องขึ้นทะเบียนปลูกมันสําปะหลังปลูกตั้งแต่ 1 เมษายน 2562 ถึง 30 กันยายน 2562
2.ให้กระทรวงเกษตร ไปพิจารณาและนําเสนอการใช้พรบ.กักพืช เพื่อการควบคุมการระบาด เช่น การประกาศเป็นเขตควบคุมโรค และตามกฎหมายนั้นเจ้าหน้าที่สามารถทําลายมันสําปะหลังที่ปลูกได้เพื่อป้องกันการแพร่ระบาดต่อไป เป็นต้น และจากมตินี้จะดําเนินการของบกลางเพื่อใช้ เนื่องจากหากเกิดโรคแล้วจะเกิดผลกระทบต่อเกษตรกรมากและจะมีผลกระทบต่อมันสําปะหลังในภาพรวมของประเทศและสุดท้ายจะกระทบต่อปริมาณการใช้ในประเทศและการส่งออกต่อไป
3. ต้นเรื่องของกระทรวงเกษตรที่ขัดกับมตินี้ (มตินบมส.)ให้ถือมตินี้เป็นหลัก
ด้วยกระทรวงเกษตรและสหกรณ์ได้มอบหมายให้กรมส่งเสริมการเกษตรจัดทําโครงการป้องกัน และกําจัดโรคใบด่างมันสําปะหลัง ซึ่งเป็นโรคที่ไม่มีทางรักษาการป้องกันกําจัดจะต้องทําลายต้นที่เป็นโรค และกําจัดแมลงหวี่ขาวยาสูบ เพื่อตัดวงจรการระบาดของโรคใบด่างมันสําปะหลังไม่ให้แพร่ระบาดไปยังพื้นที่แห่งใหม่ และเพื่อชดเชยรายได้ให้กับเกษตรกรที่ได้รับผลกระทบจากการระบาดของโรคใบด่างมันสําปะหลัง โดยเป้าหมายการดําเนินงาน คือ พื้นที่ปลูกมันสําปะหลังจํานวน 50 จังหวัด
ด้านตัวแทนกระทรวงเกษตรและสหกรณ์ ซึ่งเป็นองค์ประชุมกรรมการฯ ระบุว่าการตัดวงจรด้วยการทําลายต้นมันสําปะหลังที่เป็นโรคตามรายงานการระบาดวันที่ 28 สิงหาคม 2562 พื้นที่ 45,400 ไร่ เป็นหน้าที่ของกระทรวงเกษตรและจะต้องทําลายแต่จะชดเชยรายได้ให้กับเกษตรกรผู้ปลูกมันสําปะหลังที่ได้รับผลกระทบจากโรคใบด่างที่ต้องทําลายแปลงและไม่ได้รับผลผลิตจํานวนเบื้องต้นขณะนี้ 4,540 ราย ทั้งนี้เกษตรกรจะได้รับชดเชยรายละ 3,000 บาทต่อไร่ อย่างไรก็ตามสําหรับการจ่ายเงินชดเชยนั้น จะต้องมีการนําเสนอในที่ประชุมคณะรัฐมนตรีใหญ่อีกรอบหนึ่ง
นายจุรินทร์ กล่าวตอบคําถามเกี่ยวกับโครงการประกันรายได้ผู้ปลูกมันสําปะหลัง โดยระบุว่าได้สั่งการให้ไปหารือ 3 ฝ่าย (รัฐ-เอกชน-เกษตรกร) ก่อนเข้าที่ประชุมนี้ สําหรับโครงการประกันรายได้หลังจากที่ได้ดําเนินการในภาคปฏิบัติเกี่ยวกับประกันปาล์ม ประกันข้าว หลังจากนี้จะเป็นเรื่องของยางพารา และในเรื่องของโครงการประกันมันสําปะหลังนั้นจะตามมาหลังจากนั้น
รัฐบาลไทย-ข่าวทำเนียบรัฐบาล-เครื่องใช้ไฟฟ้าภายในบ้าน สิ่งใดบ้างที่หากมีการสัมผัสอาจเสี่ยงต่อการติดเชื้อไวรัสโควิด-19 ??
วันพุธที่ 20 พฤษภาคม 2563
เครื่องใช้ไฟฟ้าภายในบ้าน สิ่งใดบ้างที่หากมีการสัมผัสอาจเสี่ยงต่อการติดเชื้อไวรัสโควิด-19 ??
เครื่องใช้ไฟฟ้าภายในบ้าน สิ่งใดเสี่ยงต่อการติดเชื้อไวรัสโควิด-19 ??
Q : เครื่องใช้ไฟฟ้าภายในบ้าน สิ่งใดบ้างที่หากมีการสัมผัสอาจเสี่ยงต่อการติดเชื้อไวรัสโควิด-19 ??
A : บริเวณที่มีการสัมผัสบ่อยๆ อาทิ ก๊อกน้ํา ลูกบิดประตู สวิตช์ไฟ รีโมทคอนโทรล ฯลฯ ซึ่งควรทําความสะอาดด้วยแอลกอฮอล์เป็นประจําทุกวัน
รัฐบาลไทย-ข่าวทำเนียบรัฐบาล-ผลเบิกจ่ายสิ้นไตรมาสที่ 2 ทะลุเป้าหมาย
วันอังคารที่ 4 เมษายน 2560
ผลเบิกจ่ายสิ้นไตรมาสที่ 2 ทะลุเป้าหมาย
กรมบัญชีกลางรายงานผลการเบิกจ่ายเงินในช่วงสิ้นไตรมาสที่ 2 ภาพรวมเบิกจ่ายได้ร้อยละ 53.15 สูงกว่าเป้าหมายร้อยละ 1.15 ส่วนรายจ่ายลงทุนเบิกได้ถึงร้อยละ 41.13 และสูงกว่าช่วงเดียวกันของปีก่อนร้อยละ 5.55 โดยก่อหนี้รายจ่ายลงทุนแล้วสูงถึงร้อยละ 75.24
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ผลการเบิกจ่ายงบประมาณรายจ่ายประจําปี 2560 ตั้งแต่วันที่ 1 ตุลาคม 2559 ถึงวันที่ 31 มีนาคม 2560 (สิ้นไตรมาสที่ 2) เบิกจ่ายงบประมาณภาพรวมได้จํานวน 1,452,660 ล้านบาทของวงเงินงบประมาณ 2,733,000 ล้านบาท หรือคิดเป็นร้อยละ 53.15 ซึ่งสูงกว่าเป้าหมายร้อยละ 1.15 (เป้าหมายร้อยละ 52) และสูงกว่าช่วงเดียวกันของปีก่อนร้อยละ 1.24 (ปีก่อนเบิกจ่ายได้ร้อยละ 51.91) โดยเป็นการเบิกจ่ายรายจ่ายประจํา จํานวน 1,261,670 ล้านบาท ของวงเงินงบประมาณ 2,184,128 ล้านบาท หรือคิดเป็นร้อยละ 57.77 ขณะที่เบิกจ่ายรายจ่ายลงทุน (กรณีไม่รวมงบกลาง)
ได้จํานวน 190,990 ล้านบาท ของวงเงินงบประมาณ 548,872 ล้านบาท หรือคิดเป็นร้อยละ 41.13 และสูงกว่าช่วงเดียวกันของปีก่อนร้อยละ 5.55 (ปีก่อนเบิกจ่ายได้ร้อยละ 35.58) ทั้งนี้ ส่วนราชการได้ก่อหนี้รายจ่ายลงทุนจํานวน 349,420 ล้านบาท ของวงเงินงบประมาณ 548,872 ล้านบาท หรือคิดเป็นร้อยละ 75.24
สําหรับผลการเบิกจ่ายเงินงบประมาณที่กันไว้เบิกเหลื่อมปี เบิกจ่ายแล้ว จํานวน 152,902 ล้านบาท ของวงเงินงบประมาณ 276,008 ล้านบาท คิดเป็นร้อยละ 55.40 มีการก่อหนี้แล้วจํานวนทั้งสิ้น 233,100 ล้านบาท คิดเป็นร้อยละ 84.45
โฆษกกรมบัญชีกลาง กล่าวต่อว่า ผลการเบิกจ่ายมาตรการกระตุ้นการลงทุนขนาดเล็กทั่วประเทศ เบิกจ่ายแล้วจํานวน 42,711 ล้านบาท ของวงเงิน 56,866 ล้านบาท หรือคิดเป็นร้อยละ 75.08 แบ่งเป็น มาตรการกระตุ้นการลงทุนขนาดเล็กทั่วประเทศ จากงบกลาง ปี 2559 วงเงิน 23,000 ล้านบาท เบิกจ่ายแล้วจํานวน 19,592 ล้านบาท ของวงเงินที่ได้รับจัดสรร 21,711 ล้านบาท หรือคิดเป็นร้อยละ 90.24 โดยมีการก่อหนี้แล้วจํานวนทั้งสิ้น 20,680 ล้านบาท
หรือคิดเป็นร้อยละ 95.25 และโครงการลงทุนที่มีวงเงินไม่เกิน 2 ล้านบาท ของงบประมาณประจําปี 2560 เบิกจ่ายแล้วจํานวน 23,119 ล้านบาท ของวงเงินที่ได้รับจัดสรร 35,175 ล้านบาท คิดเป็นร้อยละ 65.73
กรมบัญชีกลางได้ติดตามผลการเบิกจ่ายเงินของส่วนราชการอย่างใกล้ชิด พร้อมทั้งให้คําปรึกษาและแก้ไขปัญหาอุปสรรคอย่างต่อเนื่อง โดยมีทีมเจ้าหน้าที่เฉพาะลงพื้นที่ติดตาม เพื่อเพิ่มประสิทธิภาพในการเบิกจ่ายเงินให้ดียิ่งขึ้น นางสาวอรนุช กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานงานแถลงข่าวโครงการอนุรักษ์และสืบสานเพลงไทยสากลอมตะ (ไทยลูกกรุง)
วันพฤหัสบดีที่ 19 กันยายน 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานงานแถลงข่าวโครงการอนุรักษ์และสืบสานเพลงไทยสากลอมตะ (ไทยลูกกรุง)
นายกฤษศญพงษ์ ศิริ ปลัดกระทรวงวัฒนธรรม เป็นประธานงานแถลงข่าวโครงการอนุรักษ์และสืบสานเพลงไทยสากลอมตะ (ไทยลูกกรุง) และเปิดตัววงดนตรีลูกกรุง
วันที่ 19 กันยายน 2562 เวลา 14.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายกฤษศญพงษ์ ศิริ ปลัดกระทรวงวัฒนธรรม เป็นประธานงานแถลงข่าวโครงการอนุรักษ์และสืบสานเพลงไทยสากลอมตะ (ไทยลูกกรุง) และเปิดตัววงดนตรีลูกกรุง โดยมีนายสมเกียรติ พันธรรม ผู้ตรวจราชการกระทรวงวัฒนธรรม ผู้บริหาร ศิลปินนักร้องลูกกรุง และผู้สนใจเข้าร่วมงาน ณ หอประชุมเล็ก ศูนย์วัฒนธรรมแห่งประเทศไท
รัฐบาลไทย-ข่าวทำเนียบรัฐบาล-ทีเซลส์ จับมือ มน. ขับเคลื่อน “โครงการยกระดับคุณภาพ ความปลอดภัย และประสิทธิผลของเครื่องสำอางระดับคลินิก”
วันศุกร์ที่ 24 มกราคม 2563
ทีเซลส์ จับมือ มน. ขับเคลื่อน “โครงการยกระดับคุณภาพ ความปลอดภัย และประสิทธิผลของเครื่องสําอางระดับคลินิก”
ทีเซลส์ จับมือ มน. ขับเคลื่อน “โครงการยกระดับคุณภาพ ความปลอดภัย และประสิทธิผลของเครื่องสําอางระดับคลินิก”
กระทรวงการอุดมศึกษา วิทยาศาสตร์ วิจัยและนวัตกรรมโดยศูนย์ความเป็นเลิศด้านชีววิทยาศาสตร์ (องค์การมหาชน)หรือทีเซลส์ (TCELS)ฝ่ายโปรแกรมบริหารผลิตภัณฑ์เครื่องสําอางและเสริมอาหารจับมือร่วมกับสถานวิจัยเครื่องสําอางและผลิตภัณฑ์ธรรมชาติ คณะเภสัชศาสตร์ มหาวิทยาลัยนเรศวรขอเชิญชวนผู้ประกอบการกลุ่มวิสาหกิจ หรืออุตสาหกรรมขนาดกลางและขนาดเล็ก (SMEs)ที่ดําเนินธุรกิจด้านผลิตภัณฑ์เครื่องสําอาง และมีผลิตภัณฑ์พร้อมสําหรับทดสอบกับโครงการ สมัครเข้าร่วม “โครงการยกระดับคุณภาพ ความปลอดภัย และประสิทธิผลของเครื่องสําอางระดับคลินิก”เพื่อมุ่งหวังให้ผู้ประกอบการได้รับการพัฒนายกระดับมาตรฐานผลิตภัณฑ์ สามารถขยายโอกาสทางการตลาดสู่อาเซียน หรือ การแข่งขันในตลาดสากล พร้อมทั้งยกระดับคุณภาพชีวิตของผู้บริโภคให้เข้าถึงผลิตภัณฑ์ที่มีคุณภาพ ความปลอดภัย และมีประสิทธิผล โดยทีเซลส์ให้การสนับสนุนค่าทดสอบผลิตภัณฑ์เครื่องสําอาง90%ของค่าใช้จ่าย(ไม่เกิน 350,000 บาท)สมัครได้ตั้งแต่วันนี้- 29 กุมภาพันธ์ 2563
สอบถามรายละเอียดได้ที่ : สถานวิจัยเครื่องสําอางและผลิตภัณฑ์ธรรมชาติ มหาวิทยาลัยนเรศวร
โทรศัพท์ : 055 968 655 / 055 968 801
E-mail :cosnat@nu.ac.th
หรือ คุณเจนนี่ เจ้าหน้าที่อาวุโส งานสื่อสารองค์กร
โทรศัพท์ : 097 123 9595
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ดีอีเอส ผนึกดีป้า-สตาร์ทอัพปั้นศูนย์รวมข้อมูลโควิด
วันศุกร์ที่ 20 มีนาคม 2563
ดีอีเอส ผนึกดีป้า-สตาร์ทอัพปั้นศูนย์รวมข้อมูลโควิด
ดีอีเอส ผนึกดีป้า-สตาร์ทอัพปั้นศูนย์รวมข้อมูลโควิด
กระทรวงดิจิทัลเพื่อเศรษฐกิจและสังคม (ดีอีเอส) โดยสํานักงานส่งเสริมเศรษฐกิจดิจิทัล (ดีป้า) สตาร์ทอัพ และอินฟลูเอนเซอร์ พัฒนาเว็บไซต์ ThaiFightCOVID (https://thaifightcovid.depa.or.th/) เพื่อเป็นศูนย์รวมข้อมูลภาครัฐเกี่ยวกับโควิด-19 ที่ผ่านการยืนยันจากทุกหน่วยงานที่เกี่ยวข้องโดยตรง ให้สามารถตามติดสถานการณ์ได้รอบด้าน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า สถานการณ์แพร่กระจายของโควิด-19 อยู่ในความสนใจของประชาชน กระทรวงฯ จึงเห็นความสําคัญของการสื่อสารผ่านช่องทางข่าวสารบนแพลตฟอร์มออนไลน์ ที่มีความน่าเชื่อถือและความเที่ยงตรงจากข้อมูลที่เผยแพร่หรือเป็นข้อสรุปจากหน่วยงานที่เกี่ยวข้องโดยตรง ดังนั้น กระทรวงฯ โดยสํานักงานส่งเสริมเศรษฐกิจดิจิทัล (ดีป้า) สตาร์ทอัพ และอินฟลูเอนเซอร์ พัฒนาเว็บไซต์ ThaiFightCOVID (https://thaifightcovid.depa.or.th/) เพื่อเป็นศูนย์รวมข้อมูลภาครัฐเกี่ยวกับโควิด-19 ที่ผ่านการยืนยันจากทุกหน่วยงานที่เกี่ยวข้องโดยตรง ให้สามารถตามติดสถานการณ์ได้รอบด้าน
ข้อมูลหลักๆ ในแว็บแอพนี้ ประกอบด้วย 4 ส่วน ได้แก่ 1.รายงานสถานการณ์ จํานวนผู้ติดเชื้อ รักษาหาย และเสียชีวิต อัพเดททุกวันทันทีที่ได้รับข้อมูลสรุปจากกรมควบคุมโรค 2.ร่วมค้นหาหน้ากากอนามัย เจลล้างมือ และถังออกซิเจน มีรายชื่อร้านค้า ร้าน 7-11 และร้านขายยา 3.รายชื่อและพิกัดที่ตั้งโรงพยาบาลที่รับตรวจโควิด-19 และ 4.แหล่งรวมดิจิทัลสู้ภัยโควิด-19 ซึ่งระยะต่อไปจะมีการเปิดช่องทางให้ประชาชนส่งคําถามเข้ามา ตลอดจนระบุพิกัดพื้นที่ซี่งเคยพบการติดเชื้อโควิด-19 โดยอ้างอิงข้อมูลที่เปิดเผยโดยกระทรวงสาธารณสุข ข้อมูลทั้งหมดจะนําเสนอให้ดูง่าย และมีการอัพเดทแผนที่แบบเรียลไทม์
นายพุทธิพงษ์ กล่าวว่า ในเว็บนี้นําเสนอข้อมูลที่รวบรวมจากหน่วยงานราชการที่เกี่ยวข้องจริงๆ ให้ความสําคัญกับความแม่นยําโดยต้องเป็นข้อมูลที่มีการยืนยันแล้วจากหน่วยงานโดยตรง เช่น กระทรวงสาธารณสุข กรมควบคุมโรค เป็นต้น โดยจะพยายามอัพเดทให้เร็วที่สุด ดังนั้นอยากให้เข้าใจว่าคงช้ากว่าช่องทางด้านนี้ของเอกชนทั่วไปเล็กน้อย
โดยยกตัวอย่างการเข้าไปใช้บริการหาข้อมูลในเว็บนี้ เช่น การค้นหาหน้ากากอนามัย, ร้านธงฟ้า จะตรวจสอบได้ว่ามีร้านค้าอยู่ตรงไนบ้าง ตามพื้นที่ มีการประสานงานกับร้านขายยาและร้านค้าเข้ามากรอกข้อมูล เพื่อยืนยันจํานวนสต็อกที่มีอยู่จริง ขณะที่ อรินแคร์ (Arincare) สตาร์ทอัพด้านเฮลธ์แคร์สัญชาติไทย ผู้ให้บริการแพลตฟอร์มบริหารจัดการเภสัชกรรมครบวงจร ซี่งเข้ามาเป็นพันธมิตรด้วย จะช่วยประสานให้ร้านขายยาหลักพันแห่งที่อยู่ในเครือข่ายเข้ามาเพิ่มข้อมูลพิกัดร้านไว้ในเว็บนี้ อีกทั้ง จะมีการให้ข้อมูลพิกัดร้านค้า 7-11 ทั่วประเทศ อํานวยความสะดวกให้ประชาชน สามารถไปซื้อสินค้ากลุ่มหน้ากากอนามัย เจลแอลกอฮอล์ล้างมือ และสินค้าจําเป็นต่างๆ ได้จากพิกัดร้านที่อยู่ใกล้เคียงที่สุด หลีกเลี่ยงการเดินทาง
นอกจากนี้ ยังได้รับความร่วมมือจาก Influencer หลายรายที่มีผู้ติดตามจํานวนมาก โดยกระทรวงฯ และหน่วยงานที่เกี่ยวข้องจะสนับสนุนข้อมูลที่ถูกต้อง และสถานการณ์โควิด-19 เพื่อให้ช่วยไปกระจายผ่านรูปแบบแต่ละราย รวมถึงข่าวสารเกี่ยวข้อง เช่น มาตรการของหน่วยงานราชการเรื่อง work from home
*************
รัฐบาลไทย-ข่าวทำเนียบรัฐบาล-คณะผู้เชี่ยวชาญต่างประเทศอาสาจากสหรัฐอเมริกาเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
วันศุกร์ที่ 1 มิถุนายน 2561
คณะผู้เชี่ยวชาญต่างประเทศอาสาจากสหรัฐอเมริกาเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
คณะผู้เชี่ยวชาญต่างประเทศอาสาจากสหรัฐอเมริกาเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
เมื่อพุธที่ ๓๐ พฤษภาคม ๒๕๖๑ คณะผู้เชี่ยวชาญต่างประเทศอาสาจากสหรัฐอเมริกาได้เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม พลเอก สุรศักดิ์ กาญจนรัตน์ เพื่อนําเสนอผลการศึกษาเพื่อเป็นแนวทางการพัฒนาการบริหารจัดการอุทยานแห่งชาติเขาใหญ่สู่มาตรฐานโลก ภายใต้โครงการ Sister Parks Arrangement for Resources and Knowledge Sharing (SPARK) Mission III โดยความร่วมมือดังกล่าวเป็นไปตามข้อตกลงความร่วมมืออุทยานพี่อุทยานน้อง (Sister Park) กับอุทยาน Great Smoky Mountaion รัฐเทนเนสซี่ – นอร์ธแคโคไรนา สหรัฐอเมริกา โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ดร.รุ่งนภา พัฒนวิบูลย์ ผู้อํานวยการกองการต่างประเทศ สํานักงานปลัดกระทรวงทรัพยากรธรรมชาติและสิ่งแวดล้อมพร้อมด้วยข้าราชการกรมอุทยานแห่งชาติ สัตว์ป่าและพันธุ์พืช และกองการต่างประเทศ สํานักงานปลัดกระทรวงทรัพยากรธรรมชาติและสิ่งแวดล้อม ร่วมรับฟังการนําเสนอ
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” ณ จังหวัดเชียงใหม่
วันพุธที่ 2 สิงหาคม 2560
รองนายกรัฐมนตรี เป็นประธานในพิธีเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” ณ จังหวัดเชียงใหม่
รองนายกรัฐมนตรี เป็นประธานในพิธีเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” ณ จังหวัดเชียงใหม่
วันนี้ (2 สิงหาคม 2560) พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” ณ จังหวัดเชียงใหม่ โดยการท่องเที่ยวแห่งประเทศไทยเป็นเจ้าภาพในการจัดอบรมให้แก่หน่วยงานภาครัฐ เอกชน และภาคท้องถิ่น ในภาคต่างๆ รวม 6 ครั้ง เพื่อสร้างเครือข่ายความร่วมมือด้านการท่องเที่ยว ให้สามารถส่งมอบสินค้าและบริการรวมทั้งความปลอดภัยที่สร้างความประทับใจให้แก่นักท่องเที่ยวผู้มาเยือน ก่อให้เกิดการท่องเที่ยวซ้ํา และการสร้างความเจริญเติบโตอย่างยั่งยืนให้กับอุตสาหกรรมท่องเที่ยวของไทย
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะรองนายกรัฐมนตรี
วันจันทร์ที่ 6 พฤศจิกายน 2560
เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรองนายกรัฐมนตรี
วันนี้ (6 พฤศจิกายน 2560) เวลา 14.30 น. นายหลี่ว เจี้ยน เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับตําแหน่งเอกอัครราชทูตสาธารณรัฐประชาชนจีนประจําประเทศไทย ณ ห้องรับรอง 1 ตึกบัญชาการ 1 ทําเนียบรัฐบาลสรุปสาระสําคัญดังนี้
รองนายกรัฐมนตรีแสดงความยินดีที่นายหลี่ว เจี้ยน เข้ารับตําแหน่ง เอกอัครราชทูตสาธารณรัฐประชาชนจีนฯ และความสัมพันธ์ไทย – จีน ได้ดําเนินมาอย่างยาวนานและมีความใกล้ชิดในทุกระดับ บนพื้นฐานของความเข้าใจอันดีระหว่างกันและกันและเคารพซึ่งกันและกัน พร้อมทั้งยินดีต่อความสําเร็จของการประชุมสมัชชาพรรคคอมมิวนิสต์จีน ครั้งที่ 19 รวมทั้งจะส่งผลต่อการพัฒนาการต่างๆในภูมิภาคและของโลกด้วย ซึ่งหนึ่งในสาระสําคัญที่ไทยและหลายประเทศให้ความสนใจ คือ แนวคิดของท่านประธานาธิบดีสี จิ้นผิง
ในโอกาสนี้ เอกอัครราชทูตสาธารณรัฐประชาชนจีนฯ ได้กล่าวขอบคุณรัฐบาลไทยที่สนับสนุนความร่วมมือระหว่างสองประเทศมาโดยตลอด และขอขอบคุณที่ประเทศไทยได้จัดพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ได้อย่างสมพระเกียรติ และท่านประธานาธิบดีสี จิ้นผิง ได้ให้ความสําคัญอย่างยิ่ง เนื่องจากไทยและจีนมีความสัมพันธ์อันยาวนาน จึงมอบหมายให้นายจาง เกาลี่ รองนายกรัฐมนตรี ในฐานะผู้แทนพิเศษของประธานาธิบดีสี จิ้นผิง เดินทางเยือนไทย เพื่อเข้าร่วมงานพระราชพิธีถวายพระเพลิงพระบรมศพฯ
เอกอัครราชทูตเชื่อว่าภายใต้การบริหารประเทศของนายกรัฐมนตรี เศรษฐกิจของไทยจะพัฒนา และเชื่อว่าไทยและจีนมีแนวความคิดในการพัฒนาคล้ายกัน หวังว่าจะสีการส่งเสริมความร่วมมือระหว่างกันมากขึ้น ซึ่งรองนายกรัฐมนตรีได้กล่าวถึงการทํายุทธศาสตร์ 20 ปี ของไทย จีนประสงค์ร่วมมือกับไทยด้านเศรษฐกิจ ดิจิทัล และการขับเคลื่อนเศรษฐกิจโดยนวัตกรรม
ทั้งนี้รัฐบาลไทยสนับสนุนให้วิสาหกิจของจีนเข้ามามีส่วนร่วมในการพัฒนาประเทศตามนโยบายและยุทธศาสตร์ที่สําคัญของไทยที่มีความสอดคล้องกับการบริหารของจีน อาทิ Thailand 4.0 และโครงการระเบียงเศรษฐกิจพิเศษภาคตะวันออก (EEC) รวมถึงเชื่อมโยงยุทธศาสตร์ที่สําคัญของทั้งสองประเทศ อาทิ ยุทธศาสตร์ความเชื่อมโยง (connectivity) กับ ยุทธศาสตร์ “หนึ่งแถบหนึ่งเส้นทาง” (One Belt One Road) และยุทธศาสตร์ชาติ 20 ปี ที่มุ่งสร้างความสงบสุขในสังคม อันจะนําไปสู่การพัฒนาบนพื้นฐานของความมั่นคง มั่งคั่ง ยั่งยืน
ในช่วงท้าย ทั้งสองฝ่ายกล่าวสนับสนุนความสัมพันธ์ที่มีต่อกันอันยาวนาน เพื่อพัฒนาความสัมพันธ์ให้เจริญก้าวหน้ามั่นคงและให้มิตรภาพไทย – จีนมีความยั่งยืน ในการนี้เอกอัครราชทูตสาธารณรัฐประชาชนจีนฯ ได้มอบรายงานการประชุมสมัชชาพรรคคอมมิวนิสต์จีน ครั้งที่ 19 ฉบับภาษาไทยให้กับนายวิษณุ เครืองาม รองนายกรัฐมนตรี